Sara Mack Lubis

Sara Mack Lubis atau nama sebenarnya Sara Hamidah Mazlen  merupakan pelakon filem dan TV di Malaysia, berasal dari Kuala Lumpur. 

Sara telah membintangi beberapa drama dan filem seperti Can You Love Me Most? (2020), Kabus (2022) dan Nenek Bongkok Tiga (2023). 

Selain sebagai pelakon, Sara juga pernah berkhidmat sebagai wartawan di portal Getaran dan The Vibes milik PETRA News Group selain merupakan seorang peguam bela dan peguam cara.

Kehidupan awal 
Sara dilahirkan di Kuala Lumpur pada tahun 1996 dan membesar di Petaling Jaya. Beliau mempunyai darah campuran Belanda, Mandailing, Parsi dan Jawa.

Beliau merupakan cucu kepada tokoh kewartawanan 1940-an terkenal, Tan Sri A. Samad Ismail dan anak saudara kepada wartawan dan pengarang Datuk Nuraina Samad. 

Beliau juga sepupu kepada pelakon Indonesia kelahiran Malaysia, Maeeva Amin.

Kerjaya 
Sara terlibat dalam bidang lakonan sama ada dalam filem, TV mahupun kandungan pelantar over-the-top (OTT) oleh penerbit mandiri (indie) mahupun arus perdana sejak tahun 2020.

Sara memulakan kerjaya lakonannya dalam sebuah filem pendek Can You Love Me the Most? (2020) arahan Feisal Azizuddin. Filem pendek yang mengangkat isu pemerdagangan manusia itu kemudiannya memenangi Filem Pendek Terbaik di Festival Filem Malaysia ke-32.

Nama Sara mula meningkat naik apabila membintangi sebuah drama bersiri TV, Love in Lockdown (2022) yang diarahkan oleh Mai Fernandez. Drama bersiri tersebut disiarkan pelantar penstriman Sooka sebagai drama bersiri original pertama platform tersebut.

Sara juga membintangi sebuah filem psychological-thriller berjudul Kabus (2022). Filem tersebut disiarkan di Astro First pada tahun 2022, dua tahun selepas  penghasilannya kini tersedia di pelantar OTT Prime Video. Sara memegang watak sebagai "Ayang" dalam filem tersebut.

Beliau memegang watak sebagai Malia dalam drama bersiri Nenek Bongkok Tiga, arahan Datuk Yusry Abdul Halim pada tahun 2023, bagi siaran Viu Malaysia . Dalam drama bersiri bergenre seram tersebut, Sara bergandingan dengan beberapa pelakon tempatan lain seperti Meerqen, Hun Haqeem, Syafie Naswip, Sara Ali, Sherie Merlis dan Datin Sofea Jane.

Sara juga merupakan pelakon bagi beberapa drama bersiri lain seperti Seribu Nina (2022) siaran Viu Malaysia dan Gamers Mangkuk (2023) yang merupakan drama bersiri Astro Originals. 

Selain filem dan drama bersiri, Sara juga kerap membintangi iklan-iklan bagi jenama seperti Twisties Malaysia, HEYHO  dan Seng Cars Group . 

Sara juga membitangi muzik video bagi beberapa artis tempatan  seperti Syafiq Abdillah iaitu bagi lagu Kekal  dan Suara Hidup  serta Yang Asli oleh Margasatwa  .

Sara juga memegang watak sebagai Anggerik Dang Jelita/Dang Penawar dalam filem pendek/muzik video monoLoque iaitu Lagu Cinta , yang berkonsepkan sains fiksyen dan distopia .

Terkini, beliau membintangi muzik video "Bersama Dengan Rindu" nyanyian Diana Danielle

Kehidupan Peribadi 
Sara mendapat pendidikan awal di SJK (C) Puay Chai, Petaling Jaya dan pendidikan menengah di SMK (P) Sri Aman, Petaling Jaya.

Sara juga merupakan lulusan Ijazah Sarjana Muda Undang-Undang daripada Universiti Islam Antarabangsa Malaysia  .

Selain sebagai pelakon, wartawan dan peguam, Sara juga aktif memperjuangkan nasib golongan terpinggir seperti miskin tegar dan gelandangan melalui pertubuhan bukan kerajaan (NGO) HungerHurts.

Menyandang sebagai Pengarah bagi NGO tersebut, Sara bermatlamat membantu kemiskinan melalui bantuan material dan pendidikan.“Sebenarnya pendidikan sangat signifikan untuk mengakhiri kemiskinan. Mungkin ramai tak tahu ada banyak murid yang berhenti sekolah semata-mata untuk pastikan ada makanan di atas meja mereka. Jika kita mahu mereka pergi sekolah, kita kena pastikan mereka ada sesuatu untuk dimakan.”  

– Sara Mack Lubis, Utusan Malaysia (Pancaindera)Selain aktif dalam aktiviti kemasyarakatan, Sara juga mempunyai minat yang mendalam dalam bidang solekan dan menjadi jurusolek separuh masa. 

Sara mengikat tali pernikahan dengan jejaka bernama Imran Izam Shah pada Februari 2023.

Filemografi

Filem

Drama Bersiri/TV

Filem Pendek

Videografi

Muzik Video

Iklan TV/Digital

Pautan luar 

 Sara Mack Lubis di Pangkalan Data Filem Internet (IMDb)
 Sara Mack Lubis di Viu Malaysia
 Sara Mack Lubis  di Amazon
 Profil Penulis Getaran
 Profil Penulis The Vibes

Rujukan 

Pelakon wanita Malaysia
Peguam Malaysia
Orang dari Kuala Lumpur